caption_reference_description: Radsted Kirke
context_page_description: Radsted Kirke ligger på det østlige Lolland og er opført i flere etaper. Den ældste del omkring 1200 i senromansk stil. Koret blev revet ned i begyndelsen af 1300-tallet og genopbygget og forlænget mod øst i gotisk stil. Omkring år 1400 opførtes et kirketårn, der dog var mindre end det nuværende, som blev forhøjet med et stokværk og et højt lanternespir i 1621. Allerede 1616 var et nordkapel og et våbenhus mod syd føjet til. Tårnet og dets kobberbeklædte spir har en samlet højde på 56,5 m og ses derfor på lang afstand i det flade landskab.
hierarchical_section_title: Radsted Kirke
page_title: Radsted Kirke